钦定古今图书集成/理学汇编/经籍典/第052卷 > 河图序干父坤母六子图
## 钦定古今图书集成/理学汇编/经籍典/第052卷 > 河图序干父坤母六子图

图之数有九，卦之位有八：《干》称父位，成数之九，坤称
母位，生数之一，一涵九也。《震》为长男位，成数之八；巽
为长女位，生数之二，二涵八也；《坎》为中男位，成数之
七，离为中女位，生数之三，三涵七也；《艮》为少男位，成
数之六；兑为少女位，生数之四，四涵六也。五数居中，
又所以总诸数也。是故《干》统三男，居成数之位；《坤》统
三女，居生数之位，独阳不成，独阴不生，所以配道也。
长幼有序，男女有别，所以明伦也。男女正而家道正，
正家而天下定，所以致用也。噫！《易》岂虚元云乎哉。